Document ID: 32008D0432

ROZHODNUTIE KOMISIE
z 23. mája 2008,
ktorým sa mení a dopĺňa rozhodnutie 2006/771/ES o harmonizácii rádiového frekvenčného spektra na využitie zariadeniami s krátkym dosahom
[oznámené pod číslom K(2008) 1937]
(Text s významom pre EHP)
(2008/432/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Európskeho parlamentu a Rady č. 676/2002/ES zo 7. marca 2002 o regulačnom rámci pre politiku rádiového frekvenčného spektra v Európskom spoločenstve (rozhodnutie o rádiovom frekvenčnom spektre) (1), najmä na jeho článok 4 ods. 3,
keďže:
(1)
Rozhodnutie Komisie 2006/771/ES (2) harmonizuje technické podmienky pre zariadenia s krátkym dosahom.
(2)
V dôsledku rýchlych zmien technológií a spoločenských požiadaviek by sa však mohli objaviť nové zariadenia s krátkym dosahom, ktoré by vyžadovali pravidelné aktualizovania podmienok harmonizácie spektra.
(3)
Komisia 5. júla 2006 vystavila trvalý mandát (3) Európskej konferencii poštových a telekomunikačných správ (CEPT) podľa článku 4 ods. 2 rozhodnutia č. 676/2002/ES na aktualizovanie prílohy k rozhodnutiu 2006/771/ES ako odpoveď na vývoj technológie a trhu v oblasti zariadení s krátkym dosahom.
(4)
V svojej správe (4) z júla 2007 predloženej v rámci reakcie na tento mandát CEPT odporúčala Komisii zmeniť a doplniť celý rad technických aspektov prílohy k rozhodnutiu 2006/771/ES.
(5)
Rozhodnutie 2006/771/ES by sa preto malo zodpovedajúcim spôsobom zmeniť a doplniť.
(6)
Zariadenia fungujúce v rámci podmienok stanovených v tomto rozhodnutí musia byť aj v súlade so smernicou Európskeho parlamentu a Rady 1999/5/ES z 9. marca 1999 o rádiovom zariadení a koncových telekomunikačných zariadeniach a o vzájomnom uznávaní ich zhody (5), aby využívali rádiové spektrum efektívne a vyhýbali sa tak rádiovému rušeniu, čo je možné dosiahnuť buď prostredníctvom spĺňania harmonizovaných noriem alebo iných postupov posudzovania zhody.
(7)
Opatrenia ustanovené v tomto rozhodnutí sú v súlade so stanoviskom Výboru pre rádiové frekvenčné spektrum,
PRIJALA TOTO ROZHODNUTIE:
Článok 1
Príloha k rozhodnutiu 2006/771/ES sa nahrádza prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 23. mája 2008

Labels: 12
7